CELEX: 62008CO0180
Language: bg
Date: 2008-11-13 00:00:00
Title: Определение на Съда (шести състав) от 13 ноември 2008 г.#Maria Kastrinaki tou Emmanouil срещу Panepistimiako Geniko Nosokomeio Thessalonikis AHEPA.#Искане за преюдициално заключение: Dioikitiko Efeteio Thessalonikis - Гърция.#Член 104, параграф 3, алинея първа от Процедурния правилник - Директива 89/48/ЕИО - Признаване на дипломи - Обучение, завършено в "лаборатория за свободно обучение", непризната като учебно заведение от приемащата държава членка - Психолог.#Съединени дела C-180/08 и C-186/08.

Определение на Съда (шести състав) от 13 ноември 2008 г. — Kastrinaki/AHEPA
      (Съединени дела C‑180/08 и C‑186/08)
      „Член 104, параграф 3, алинея първа от Процедурния правилник — Директива 89/48/ЕИО — Признаване на дипломи — Обучение, завършено в „лаборатория за свободно обучение“, непризната като учебно заведение от приемащата държава членка — Психолог“
      Свободно движение на хора — Свобода на установяване — Работници — Признаване на дипломите за висше образование, издадени след завършването на професионално образование и обучение с минимална
         продължителност от три години — Директива 89/48 (член 3 от Директива 89/48 на Съвета) (вж. точки 50—53 и диспозитива)
      
      Предмет
      
         
               Преюдициално запитване — Dioikitiko Efeteio Thessalonikis — Тълкуване на членове 1, 2, 3 и 4 от Директива 89/48/ЕИО на Съвета
                  от 21 декември 1988 година относно обща система за признаване на дипломите за висше образование, издадени след завършването
                  на професионално образование и обучение с минимална продължителност от три години (ОВ L 19, стp. 16; Специално издание на
                  български език, 2007 г., глава 5, том 2, стр. 76) — Тълкуване на член 39, параграф 1, член 10, параграф 1, член 43, член 47,
                  параграф 1, член 49, член 55, член 149 и член 150 ЕО — Гражданин на държава членка, упражнявал регламентирана професия в приемащата
                  държава членка преди и след приравняване на професионалната квалификация, произтичаща от получените от него в друга държава
                  членка академични документи — Предходно завършване, по силата на договор за франчайзинг, на част от университетското обучение
                  в институция, непризната като висше учебно заведение от приемащата държава членка — Възможност поради непризнаването на подобни
                  документи да бъде изключен достъпът на работник до професионална дейност
               
            Диспозитив
      По силата на член 3 от Директива 89/48/ЕИО на Съвета от 21 декември 1988 година относно обща система за признаване на дипломите
         за висше образование, издадени след завършването на професионално образование и обучение с минимална продължителност от три
         години, компетентните органи на приемащата държава членка са длъжни да позволят на гражданин на държава членка, който притежава
         диплома по смисъла на тази директива, издадена от компетентен орган на друга държава членка, да упражнява професията си при
         същите условия като притежателите на национални дипломи, макар тази диплома
      
      –        да удостоверява образование, получено изцяло или отчасти в намиращо се в приемащата държава членка заведение, което според
         законодателството на тази държава не е признато за учебно заведение, и
      
      –        да не е приравнена от компетентните национални органи.